Ииашам амазара ацхыраарала аҩызцәа шәырҳала, иара анынҵәалак дара шәрыдыркыларазы (Лука 16:9, АдҾ).
Анцәа ҳаиҩызахарц ҳҭахызар, ҳара ари адунеи аҿы иҟоу акоммерциа иахьынӡаҳалшо ҳҽацәыҳахьчалароуп, насгьы ииашаҵәҟьоу амал ҳарҳаларц азы иҳалшо зегь ҟаҳҵалароуп. Ажәытәан инхоз, агәрахаҵара ӷәӷәа змаз Авраам Иегова идҵа дазыӡырҩны еизҳазыӷьоз ақалақь Ур ааныжьны ақьалаҿ дынхон, избанзар Иеговеи иареи реизыҟазаашьақәа ирӷәӷәаларц иҭахын (Аур. 11:8—10). Авраам ахаан ихаиршҭуамызт ииашаҵәҟьоу амал изҭар зылшоз Анцәа заҵәык шиакәу, иара Иегова игәра игон, убри аҟынтә амал арҳара дашьҭамызт (Аҟаз. 14:22, 23). Иисус амал змаз иқәыԥшыз уаҩык игәазҭеиҵеит убас еиԥш иҟоу агәрахаҵара еизирҳарц: «Акы згым уакәны уҟаларазы, уцаны умазара ҭины ачичиацәа ирызша; убасҟан ажәҩан аҿы ахазына умазаауеит; нас, уааины усхьыԥшы, усыцла» (Матф. 19:21). Уи иқәыԥшыз ауаҩы Авраам имаз агәрахаҵара аҩыза имамызт, аха иҟан аҵыхәтәанынӡа Иегова игәра згоз ауаа. w17.07 6, 7, абз. 12
Анцәа... дақәиргәыӷит ихылҵраны иҟаз џьынџьла абри атәыла шраҭәахоз ала, убасҟантәи аамҭазы Авраам хҭылҵ дышимамызгьы (Аус. 7:5).
Уи адгьыл зоураны иҟаз Авраам ихылҵшьҭра жәларык раҳасабала Изқәыргәыӷыз адгьыл роуит Авраам аӡиас Евфрат даныр 430 шықәса рышьҭахь (Ақәҵ. 12:40—42; Гал. 3:17). Авраам ачҳара аарԥшны Иегова изыԥшра дазхиан, избанзар уи игәра игон (Аур. 11:8—12). Авраам иԥсы ҭанаҵы Анцәа дзықәиргәыӷыз аҵыхәтәанынӡа инамӡаӡеит, аха уи агәырӷьара аарԥшны дыԥшын. Аха шәхаҿы иаажәг Авраам џьанаҭ дгьыл аҿы иԥсы анҭаҵахо изакәытә цәаныррақәоу иоуа. Шаҟа иџьеишьозеи иара Абиблиаҿы ихылҵшьҭреи иареи рҭоурых шаҳәо анеиликаалак! Шаҟа даршанхозеи изқәыргәыӷыз ахылҵ идҳәалоу Анцәа игәҭакы анагӡараҿы ихадоу ароль шимаз раԥхьаӡа ианеиликаалак! Ҳәарада, иара еиликаауеит уи азыԥшра ишаԥсаз. w17.08 6, абз. 10, 11
Убри аҟнытә иҭашәырха, ишәшьы шәыдгьылтә цәаҩақәа... агәымхарақәа (Кәал. 3:5).
Аоригинал бызшәаҿы «ицқьам» ҳәа еиҭагоу ажәа инарҭбаау аҵакы амоуп, насгьы асексуалтә еизыҟазаашьақәа ирыдҳәалоу агәнаҳақәа рымацара ракәӡам иаҵанакуа. Уахь иаҵанакуазар алшоит аҭаҭын ахареи аҟьашьрақәа злоу алафи (2 Кор. 7:1; Еф. 5:3, 4). Иара убас уахь иаҵанакуеит ауаҩы маӡала иҟаиҵо ицқьам аусқәа, иаҳҳәап, цәеижьла аизааигәахара агәаҳәара узцәырызго алитература аԥхьара ма апорнографиа ахәаԥшра, уи иахҟьаны ауаҩы амастурбациа шьцыларас иоур алшоит. Апорнографиа ахәаԥшра шьцыларас измоу ауаҩы ихы ихаршҭны ицәаныррақәа иҽриҭоит, насгьы уи ада ԥсыхәа имоуа дҟалар илшоит. Ҭҵаарақәак инарықәыршәаны, апорнографиа ахәаԥшразы агәазыҳәара ӷәӷәа змоу ауаа алкоголикцәеи анаркоманцәеи ирымоу ашьцыларақәа иреиԥшуп. Убри аҟынтә иџьашьатәӡам апорнографиа ахәаԥшра ашьцылара алҵшәа бааԥсқәа ахьаанаго, урҭ аԥхашьара ӷәӷәа рызцәырҵуеит, аусура рылымшо иҟалоит, рҭаацәараҿы реизыҟазаашьақәа бжьысуеит, еилыҵуеит, насгьы аҽшьра аҟынӡа инеир алшоит. w17.08 17, абз. 8, 9